DECRETO 179/2008, do 17 de xullo, polo que se dispón o cesamento de vogais do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 28/08/2008

O Consello de Administración é o órgano superior colexiado do ente público Portos de Galicia, así se dispón no artigo 10 do Regulamento do ente público, aprobado polo Decreto 227/1995, do 20 de xullo (en diante regulamento); no citado artigo sinálase a composición do Consello de Administración, así como a forma de nomeamento e cesamento dos seus vogais; todos eles serán nomeados por proposta do presidente do ente público Portos de Galicia, agás os representantes da Administración autonómica, que serán nomeados por proposta dos respectivos conselleiros.
O artigo 10.5º establece que os vogais representantes das administracións locais serán nomeados polo Consello da Xunta de Galicia, por proposta do presidente do ente público e corresponderá un a cada provincia costeira.
O 13 de xuño de 2008 a Federación Galega de Municipios e Provincias remitiu proposta de cesamento e novo nomeamento dos vogais representantes das administracións locais no Consello de Portos de Galicia, de xeito que esta proposta figura entre as causas de cesamento previstas no devandito artigo 10 do regulamento, o cal no seu número 8º establece, entre outras, a perda da condición que habilitou o vogal para ser proposto, ou a proposta de cesamento emanada do presidente, por iniciativa propia ou das institucións, corporacións ou organismos que propuxeron o nomeamento.
O artigo 10.8º recolle que os vogais representantes das administracións locais e dos sectores económicos relacionados coas actividades portuarias, e do representante do persoal do ente público, desempeñarán o seu cargo durante catro anos agás nos seguintes suposto... «Proposta de cesamento emanada do presidente, por iniciativa propia ou das institucións, corporacións ou organismos que propuxeron o nomeamento».
Polo Decreto 573/2005, do 29 de novembro, publicado no DOG nº 250, do 30 de decembro de 2005, procedeuse á renovación dos vogais representantes das administracións locais.
Así mesmo, o artigo 10.9º do decreto do mesmo regulamento, dispón que as vacantes que se produzan no Consello de Administración serán cubertas no mes seguinte á data en que se produciu a vacante, polo procedemento previsto nas alíneas anteriores e polo tempo que falte para completar o mandato de quen causou a vacante.
Xa que logo, recibida proposta de cesamento e novo nomeamento de vogais representantes das administracións locais, no Consello de Administración do ente público, por proposta da conselleira de Política Territorial, Obras Públicas e Transportes, na súa reunión do día dezasete de xullo de dous mil oito,
DISPOÑO:
Artigo único
Que cesen como vogais titulares do Consello de Administración do ente público Portos de Galicia, agradecéndolles os servizos prestados:
1. En representación da Administración local pola provincia de Lugo:
José Mª González Barcia.
2. En representación da Administración local pola provincia da Coruña:
Antonio Carracedo Sacedón.
3. En representación da Administración local pola provincia de Pontevedra:
José Manuel Cores Tourís.
Santiago de Compostela, dezasete de xullo de dous mil oito.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e
Transportes
b) NOMEAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES